En qualsiquier caso, y qualsiquiera que en sía o suyo orichen, se cheneralizó o emplego d'a  palabra Asia en o mundo griego y a traviés d'o suyo herencio se transmitió ent'a Roma antiga, cheneralizando-se asinas en os mapas antigos y meyevals, que emuestran o continent asiatico como una gran taca amorfa que s'estendilla enta l'este. En l'Antigüidat se suponeba que o mundo asiatico remataba en a India (por ixo Aleixandro Magno creyeba que en plegar en India heba plegato dica la fin d'o mundo).